Apstiprināts

AS ,,Daugavpils satiksme”

Iepirkuma komisijas sēdē

2016.gada 8. novembrī

**Iepirkuma identifikācijas Nr**.:ASDS/2016/71/KF

**Nosaukums:**„Daugavpils pilsētas tramvaju līnijas pārbūve posmos Vienības iela - Stacijas iela, Parādes iela - Cietoksnis un 18.Novembra un Ventspils ielu krustojumā”

A un B daļa

**Atbildes Nr.20**

**uz ieinteresēto piegādātāju jautājumiem**

AS ,,Daugavpils satiksme’’ Iepirkuma komisija skaidro:

1. *Jautājums*

Darbu daudzuma sarakstā ir atrodamas pozīcijas “ Būvuzņēmējam jāievērtē darbu daudzumos minēto darbu veikšanai nepieciešamie pamatmateriāli un palīgmateriāli, to iegāde un izmaksas. Konstrukciju elementu komplektācija atbilstoši izgatavotāju firmu instrukcijām. Visus projektā minētos materiālus iespējams aizstāt ar citu ražotāju ekvivalentiem produktiem, iepriekš saskaņojot ar projekta autoru” ar norādītu darbu mērvienību “ objekts” taču bez norādīta darbu apjoma. Lūdzam precizēt darbu apjomu sarakstu, norādot darbu veikšanas apjomu vai arī dzēšot šīs pozīcijas no darbu apjomu saraksta.

*Atbilde uz 1. jautājumu*

 Teksts būvdarbu apjomos "Būvuzņēmējam jāievērtē darbu daudzumos minēto darbu veikšanai nepieciešamie pamatmateriāli un palīgmateriāli, to iegāde un izmaksas. Konstrukciju elementu komplektācija atbilstoši izgatavotāju firmu instrukcijām. Visus projektā minētos materiālus iespējams aizstāt ar citu ražotāju ekvivalentiem produktiem, iepriekš saskaņojot ar projekta autoru." ir norādīts kā Piezīme vai Komentārs, kuram nav apjoma vai cena. Komentārs un piezīme būvdarbu apjomos tiks saglabāts.

1. *Jautājums*

Darbu apjomu sarakstos gan attiecibā uz A, gan B daļu pie sliežu ceļu būvniecības ir atrodamas pozīcijas “ Mehānismu darbs” ar norādītu darbu apjoma mērvienību “ m/st”.

Ņemot vērā to, ka katram no pretendentiem var būt izvēlēta atšķirīga sliežu ceļa izbūves darbu tehnoloģija ar attiecīgi atšķirīgu darbos iesaistīto mehānismus mašīnstundu skaitu, lūdzam precizēt darbu apjomu sarakstu, mainot darbu apjomu un mērvienības šajās darbu apjomu pozīcijas.

*Atbilde uz 2. jautājumu*

 Būvdarbu apjomu saraksti ir izstrādāti atbilstoši MK noteikumiem Nr.330 "Noteikumi par Latvijas būvnormatīvu LBN 501-15 "Būvizmaksu noteikšanas kārtība". Atbilstoši MK noteikumiem, darbiem kuru izpildē nepieciešams pielietot mehānismus, tiek paredzēta pozīcija "Mehānismu darbs", ko izsaka mašīnstundās (mašīnmaiņās). Sakarā ar to, ka katram pretendentam var būt izvēlēta atšķirīga sliežu ceļa izbūves tehnika, Mehānismu darbu apjoms ir indikatīvs un visiem pretendentiem vienāds, kas konkursa laikā dod vienādus nosacījumus, taču būvniecības laikā būvuzņēmējs var lietot sev pieejamo tehniku, lai nodrošinātu kvalitatīvu un savlaicīgu darbu izpildi.

1. *Jautājums*

Darbu apjomu sarakstos gan attiecibā uz A, gan B daļu pie sliežu ceļu būvniecības ir atrodamas dublējošas darbu apjomu pozīcijas.

Piemēram, A daļas darbu apjoma sarakstā ir atrodama pozīcija Nr.3.9 “ Sliežu ceļu izbūve uz antiseptētiem ozolkoka gulšņiem ar epīru 1680 g/km, ieskaitot gulšņus, sliedes, montāžas materiālus un sliežu metināšanu ( viens sliežu ceļš) ar darbu apjomu “ 1091 m “. Kā noprotams, tad šajā pozīcijā ietverami pilnībā visi darbi, kas ir saistīti ar sliežu ceļa izbūvi, tajā skaitā iekļaujot arī materiālu izmaksas par gulšņiem, sliedēm u.c. Tajā pašā laikā zem šīs pozīcijas ir atrodamas dublējošas materiālu izmaksu pozīcijas “ Sliedes 60R2”, “ Sliedes 62R2”, “ Antiseptēti ozolkoka gulšņi”, u.c. Lūdzam precizēt darbu apjomu sarakstus.

*Atbilde uz 3. jautājumu*

A daļas darbu apjomu saraktā Nr.3.9 ir sekojošs darba nosaukums "Pamata nesošās kārtas būvniecība starp seguma plātnēm no minerālmateriāla maisījuma fr.0/45, AADTj,smagie 101-500, H=25cm (uzbērts un blīvēts divās kārtās)". Lūdzu pretendentu skatīt aktuālo iepirkuma informāciju Daugavpils Satiksmes interneta vietnē www.satiksme.daugavpils.lv.

Pozīcija Nr.3.10 "Sliežu ceļu izbūve uz antiseptētiem ozolkoka gulšņiem ar epīru 1680g/km, ieskaitot gulšņus, sliedes, montāžas materiālus un sliežu metināšanu (viens sliežu ceļš)" ietver aprakstu par veicamajiem darbiem un pielietojamajiem materiāliem konkrētu posmu sliežu ceļa izbūvei. Ņemot vērā, ka posmā, ko apraksta šī pozīcijas var būt piemēram atšķirīgu tipu sliedes, atšķirīgi pieliktņi u.c. materiāli, šai pozīcijai materiāli tiek izdalīti un nedublē pamatpozīciju. Līdz ar to uzskatām, ka veikt darbu apjomu izmaiņas nav nepieciešams.

1. *Jautājums*

B daļas darbu apjomu sarakstā ir atrodama pozīcija nr.1.1.2 “ Pieturvietas kioska demontāža Stacijas ielas aplī” bez norādīta darbu apjoma. Lūdzam precizēt darbu apjomu sarakstu.

*Atbilde uz 4. jautājumu*

Lūdzu pretendentu skatīt aktuālo iepirkuma informāciju Daugavpils Satiksmes interneta vietnē www.satiksme.daugavpils.lv.

1. *Jautājums*

Iepirkuma nolikuma 5.3.5 punktā iekļautajā tabulā “Kritērija C apakš kritēriji un to vērtēšanas metodoloģija” pie apakš kritērija C4 Darbu izpildes kalendārais grafiks vērtēšanas metodoloģijas norādīts, ka 5-4 punkti iegūstami, ja piedāvājums satur detalizēti izstrādātu kalendāro grafiku (projektēšanai un būvdarbiem). Lūdzam precizēt šo kritēriju, jo iepirkuma nolikums neparedz projektēšanas darbu veikšanu šī iepirkuma ietvaros.

*Atbilde uz 5. jautājumu*

Pretendentam sagatavojot Darbu izpildes kalendāro grafiku, grafikā ir jāiever tikai tie darbi, kas ir ietverti iepirkuma priekšmetā, kas izvērtējot Darbu izpildes kalendāro grafiku, attiecīgi tiks ņemti vērā.